Okresná prokuratúra Bratislava IV 
Hanulova 9/A, 844 61 Bratislava 4

Sp. zn. : 2 Pv 351/13/1104	Bratislava IV, 24.2.2015
EEČ : 2-11-15-2015

U Z N E S E N I E

Trestná vec:	obvinený XXXXX  
Prečin:	Nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátorka Okresnej prokuratúry Bratislava IV
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: expedícia kolies
sa v skúšobnej dobe, určenej uznesením prokurátora Okresnej prokuratúry XXXXX IV zo dňa 5.9.2013, spisová značka 2 Pv 351/13/1104, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
vedené na Obvodnom oddelení Devínska Nová Ves Okresné riaditeľstvo Policajného zboru XXXXX IV pod č.v.s. XXXXX pre prečin nedovolenej výroby omamných a psychotropných látok, jedov alebo prekurzorov, ich držanie a obchodovanie s nimi podľa § 171 ods.1 Tr.zák., ktorého sa dopustil na tom skutkovom základe, že od presne nezisteného času až do dňa XXXXX do 05.55h, kedy bol v XXXXX na ul. XXXXX vrátnici XXXXX XXXXX kontrolovaný pracovníkom vnútornej ochrany prechovával papierovú skladačku s obsahom bielej kryštalickej látky, pričom následnou analýzou KEU PZ bolo zistené, že v skladačke sa nachádza metamfetamín s hmotnosťou 184 mg s obsahom účinnej látky metamfetamínu viac ako 30 mg, čo zodpovedá 3obvykle jednorazovým dávkam.
Metamfetamín je zaradený v zmysle zák. č. 139/1998 Zb. o omamných látkach, psychotropných látkach a prípravkoch do II. skupiny psychotropných látok.

Uznesením prokurátora Okresnej prokuratúry XXXXX IV zo dňa 5.9.2013, spisová značka 2 Pv 351/13/1104, bola určená obvinenému skúšobná doba v trvaní 12 mesiacov.
Odôvodnenie:
	XXXXX prokuratúry XXXXX IV dňa 05.09.2013 uznesením sp. zn. 2Pv 351/13 podmienečne zastavila trestné stíhanie obvineného XXXXX pre prečin nedovolenej výroby omamných a psychotropných látok, jedov alebo prekurzorov, ich držanie a obchodovanie s nimi podľa § 171 ods.1 Tr.zák. 
Uznesenie o podmienečnom zastavení trestného stíhania nadobudlo právoplatnosť dňa 16.09.2013. Obvinenému XXXXX bola určená skúšobná doba v trvaní 12 mesiacov, ktorá uplynula dňa 16.09.2014. Po jej uplynutí prokurátorka skúmala podmienky pre ďalšie rozhodnutie vo veci a zadovážila správy a posudky k osobe obvineného. 
Zo zabezpečených správ vyplýva, že obvinený je v súčasnosti zamestnaný  a to od XXXXX v mieste bydliska je hodnotený kladne, alkoholické nápoje požíva príležitostne, požívanie omamných a psychotropných látok zistené nebolo. 
Z výpisu registra priestupkov obvineného vyplýva, že po nadobudnutí právoplatnosti vyššie uvedeného rozhodnutia nebol riešený v priestupkovom konaní na odbore všeobecnej vnútornej správy Obvodného úradu v XXXXX. 
Z odpisu registra trestov vyplýva, že počas skúšobnej doby nespáchal žiadny novší trestný čin, z lustrácie v systéme AVÍZO vyplýva, že v súčasnosti nie je trestne stíhaný.
	Podľa § 217 ods. 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to prípadne aj počas skúšobnej doby, že sa v trestnom stíhaní pokračuje.
Zo skutočností vyššie uvedených vyplýva, že obv. XXXXX splnil podmienky pre rozhodnutie o svojom osvedčení sa. Počas skúšobnej doby nespáchal žiadny trestný čin, ani priestupok, nedopustil sa žiadneho protispoločenského konania, možno teda konštatovať, že viedol život riadneho občana.  
Podľa § 217 ods. 1 Trestného poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie. 
Podľa § 217 ods. 4 Trestného poriadku právoplatnosťou uznesenia o tom, že sa obvinený osvedčil, alebo uplynutím lehoty podľa odseku 2 nastávajú účinky zastavenia trestného stíhania podľa § 9 ods. 1 písm. e). 
S poukazom na uvedené skutočnosti som rozhodla o osvedčení sa obv. XXXXX v skúšobnej dobe podmienečného zastavenia trestného stíhania. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Lucia Machalová
prokurátorka